Ubugereki bufite ikibazo cyo kujyana abimukira mu nkambi y’agateganyo nyuma y’uko iyo barimo ifashwe n’inkongi y’umuriro. Kugeza uyu munsi kuwa gatatu, abategetsi baracyagerageza kujyana abimukira ibihumbi batagira aho begeka umusaya, mu nkambi y’agateganyo, icyumweru kimwe nyuma y’uko inkambi ya Moria yari yuzuye no hejuru, ihiye igakongoka. Ni mu gihe kandi ubwoba buturuka ku cyorezo cya virusi ya corona bukomeje kwiyongera mu kirwa cya Lesbos.